กวีประชาไท: พระวิษณุคบซ้อน
เมื่อคุณเป็นรัฏฐาธิปัตย์ย่อมจัดหนัก ต้องมีนักกฎหมายสะพายหลังให้คำปรึกษาว่ายังไงให้ถึงฝั่ง ถูลู่ถูกัง ดังเหตุการณ์เกิดเนติบริกรยอกย้อนนัก ช่างน่ารักหนักหนาต่อหน้าด้านแต่เมื่ออยู่ลับหลังฟังตรวจทาน การรับงานเผด็จการชำนาญมาฟังคำถามยามตอบชอบเชื่องๆ เห็นเนืองๆ นักข่าวตอมล้อมหลังหน้าวินิจฉัยในผิดถูกทุกมาตรา บางครั้งพาเวียนศรีษะพระคบซ้อนมีตำแหน่งที่ถนัดทุกรัฐบาล บริการบริหารงานหลอกหลอนข้อเท็จจริงสิ่งผิดคิดลดทอน ถ้อยยอกย้อนอ้อนออกมาน่าเข้าใจครั้งล่าสุดบอกประยุทธสุดจะเศร้า ไม่ใช่เจ้าหน้าที่รัฐปัดสงสัยเงินเดือนเป็นแสนๆ รับแดนใด ภาษีใครให้มา ประชาชนออกคำสั่งสารพันไป ไม่ใช่ผี มาตรา 44 ล้วนมีผลเป็นรัฏฐาธิปัตย์เห็นใช่เล่นกล ใช้เวทมนตร์มาสั่งได้ดังใจหลายปีที่ผ่านไปไม่ใช่หรือ เขาคือหัวหน้าข้าราชการไหมเนติบริกรบอกว่าปอกไข่ อยู่ใกล้ๆ จะให้กล้วยกินด้วยมือย้อนไปดูประวัติพระวิษณุ โอ้โหคุณูปการท่านมีอื้อทั้งคบกับเผด็จการงานกิ้งกือ สลับซื้อเวลาประชาธิปไตยเคยคบกับสุจินดามาทักษิณ ขอถามวิญญูชน ซุกซนไหมปัจจุบันอันคบซ้อนอย่างชอนไช รับใช้ใคร ไม่ใช่เจ้าหน้าที่รัฐ?คิดถึงศรีธนญชัยในอดีต นิทานขีดเขียนไว้ในประวัติไอ้ศรีมันมีเหตุผลอับจนชัด ไม่อาจมัดไอ้ศรีมาเข้าตาจน
เมื่อคุณเป็นรัฏฐาธิปัตย์ย่อมจัดหนัก ต้องมีนักกฎหมายสะพายหลังให้คำปรึกษาว่ายังไงให้ถึงฝั่ง ถูลู่ถูกัง ดังเหตุการณ์เกิดเนติบริกรยอกย้อนนัก
ธุลีดาวหาง,กวีประชาไท